open-index/open-wikipedia-markdown huggingface dataset:
Brødrene Dobloug

**Brødrene Dobloug** (Mikkel Dobloug og Jens Dobloug) etablerte sitt tekstilhus og grossistvirksomhet i Oslo i 1870.

Fra en beskjeden begynnelse i Storgaten 12, hvor man drev handel fra et lokale med 2 vinduer og en smal dør, flyttet firmaet til nr 14 for å få bedre plass. I 1901 stod Doblouggården ferdig og firmaet flyttet til sin nye adresse, Storgata 1. 

Ingar Dobloug, sønn av Mikkel Dobloug, tok over driften av firmaet i 1914 etter at broren Birger Dobloug gikk ut på grunn av uoverensstemmelse med Ingar Dobloug. Ingar bygde Dronningens gate 40 i 1933, også kalt Doblouggården. Huset er kjent for sin «nye» arkitektur i funkisstil.  

Brødrene Dobloug ble kjent for sin utrettelige kamp for det rene norske flagg, og venstrepolitikeren Mikkel Dobloug ble siden den tid kalt «Flagg-Dobloug». Brødrene Dobloug var det første stedet man kunne kjøpe rene norske flagg uten unionsmerket «sildesalaten».

I 1964 kom sønnene til Ingar sen., Mikkel og Ingar jr. Dobloug med i ledelsen av firmaet, og disse drev firmaet frem til 1986.

Brødrene Dobloug feiret sitt 100-årsjubileum i 1970. På 80-tallet rant tiden ut for varemagasinene, og Dobloug stengte dørene i 1986 etter 116 år med drift.
Gottfried Semper

**Gottfried Semper** (født 29. november 1803 i Hamburg, død 15. mai 1879 i Roma) var en av de mest betydelige tyske arkitekter på midten av 1800-tallet.

## Liv og virke

Den 1. september 1835 giftet han seg med Bertha Thimmig. De fikk seks barn.

Semper var overbevist republikaner, og sammen med sin venn Richard Wagner anførte han maioppstanden i Dresden under Revolusjonene i 1848. Etter oppstanden flyttet Semper fra Dresden, som han aldri vendte tilbake til.

De neste seks årene var uten faste holdepunkter for Semper. Han hadde korte opphold i flere tyske byer, flyttet til Paris, for endelig sent i 1850 å flytte til London. Her deltok han i utformingen av hertugen av Wellingtons kiste, men Semper fant ingen fast beskjeftigelse og skrev flere bøker.

I Sveits ville man oppføre et polyteknisk universitet i Zürich, og Semper skulle være arkitektonisk ekspert i forbindelse med arkitektkonkurransen. Semper forkastet imidlertid alle forslag og endte med å tegne bygningen selv. Læreanstalten ble oppført 1853–1864, og Semper ble ansatt som professor i 1855.

I 1871 flyttet han til Wien for å delta i oppførelsen av en rekke monumentale bygningsverker på Ringstraße. Sammen med Karl von Hasenauer skulle han stå for oppførelsen av Wiens naturhistoriske museum og Wiens kunsthistoriske museum, men det kom til flere og flere uoverensstemmelser mellom de to arkitektene, og i 1876 forlot Semper prosjektet.

Semper døde to år senere på en reise til Italia.

## Utvalgte verker
* i Bautzen
** Alte Kaserne
* i Dresden
** Hoftheater – 1838–1841 (nedbrent 1869)
** Villa Rosa – 1839 (ødelagt under annen verdenskrig)
** Synagogen i Dresden – 1839–1840 (ødelagt 9. november 1938)
** Oppenheim-Palais – 1845–1848
** Gemäldegalerie – 1847–1855
** Neues Hoftheater (Semperoper) – 1871–1878
* i Schwerin
** Schwerin slott
* i Zürich
** Stadthaus – 1858 (ikke realisert konkurranseutkast)
** Polytechnikum, idag ETH – 1858–1864
** Eidgenössische Sternwarte
** Waschschiff – 1862–1864
* i Winterthur
** Stadthaus – 1865–1869
* i Wien
** Burgtheater – 1873−1888
** Kaiserforum
** Kunsthistorisches Museum Wien – 1872–1881, fullendt 1889
** Naturhistorisches Museum Wien – 1872–1881, fullendt 1891
** Neue Burg in Wien – 1881–1923

## Referanser


## Eksterne lenker
*
Drew Carey’s Green Screen Show

***Drew Carey's Green Screen Show*** er et amerikansk humorprogram med Drew Carey som gikk på amerikansk TV fra 2004 til 2005. Programmet var et improvisasjonsprogram som ble sendt høsten 2004 på WB Television Network og høsten 2005 på Comedy Central. *Drew Carey's Green Screen Show* ble ledet av Drew Carey og var tungt basert på improvisasjonsprogramet *[[Whose Line Is It Anyway?]]*, som Carey også var programleder for. Kjenningsmelodien var forøvrig melodien «La Trampa», spilt av Manu Chao.

Hoveddelen av programmet bestod av flere improvisasjonssketsjer som ble spilt foran en greenscreen, og der animasjon, musikk og lydeffekter ble lagt på etter at disse var ferdige. Hver episode hadde syv utøvere, inkludert Carey, og de faste deltakerne var blant andre Brad Sherwood, Colin Mochrie, Jeff Davis, Greg Proops, Chip Esten, Julie Larson, Sean Masterson, Jonathan Mangum, og Kathy Kinney.

Programmet ble kansellert grunnet andre engasjementer hos deltakerne og på grunn av høye kostnader ved animasjon.

## Referanser


## Eksterne lenker
*
Atanazy Raczyński

**Atanazy Raczyński**, eller **Athanasius von Raczynski** på tysk, (født 2. mai 1788 i Poznań i Polen, død 21. august 1874 i Berlin) var en prøyssisk greve, diplomat, politiker og kunstsamler av polsk opprinnelse.

Han var prøyssisk gesandt i København, Lisboa og Madrid. Dessuten forfattet han det kunsthistoriske verket *Geschichte der neueren deutschen Kunst* i tre bind (Berlin 1836-1841). I 1836 åpnet han et kunstgalleri i Berlin med omkring 60 eldre bilder, hovedsakelig italienske mestere, men senere utvidet han samlingen i økende grad med samtidig tysk kunst.

Grev Raczyński bodde i Berlin i et palé i Unter den Linden 21, som han kjøpte i 1834. Etter hans død ble eiendommen solgt til den tyske staten, og paléet måtte vike plassen for den nye Riksdagsbygningen. Sin kunstsamling testamenterte han den prøyssiske stat, som stilte den ut i hans fødeby Poznań/Posen, hvor den fremdeles befinner seg. Det er den største samling tysk kunst i Polen, og ble vist i Kiel, München og Berlin i 1992.

Grev Raczyński var prøyssisk pair med sete i Preußisches Herrenhaus, det prøyssiske overhuset.

## Referanser
Eibyelva

**Eibyelva** er ei elv i Alta kommune i Finnmark. Den er ei sideelv til Altaelva, og en del av Alta-Kautokeinovassdraget. Elva er 17 kilometer lang og starter øverst i Eibydalen, hvor Trangdalselva og Vesterelva møtes. Elva renner igjennom Eibydalen, forbi bygda Eiby, og munner ut i Altaelva ved Jøraholmen, rundt åtte kilometer sør for Alta sentrum. Nedbørfeltet til elva strekker seg fra grensa mot Troms fylke i vest til Beskades i øst, og i sør til langt inn i Kautokeino kommune.

## Fiske
Elva er stort sett en sjørøye-elv, men det går også laks og ørret opp i elva. Eiby jeger- og fiskeforening driver kortsalget og oppsynet med elva. Kort kan kjøpes i sportsforretninger i Alta og på noen campingplasser.

## Referanser
Christian Mikkel Dobloug

**Christian Mikkel Dobloug** (født 1979) er en norsk siviløkonom med utdannelse fra Business School Lausanne i Sveits, med en mastergrad i strategi og diplomati fra London School of Economics and Political Science. 

## Familiebakgrunn
Doblougs far var Louis-Pascal Nègre, en fransk diplomat som var finansminister i Mali i den første regjeringen etter frigjøringen fra Frankrike. Christian Mikkel Doblougs farmor var av tuaregslekt i Mali. 

Moren Cecilie Dobloug arbeidet i norsk utenrikstjeneste og døde i 2001. Mikkel Dobloug er hans tippoldefar.

Dobloug arvet i 2001 gården Nordgard Hågå i Nord-Fron i Gudbrandsdalen kjent som Peer Gyntgården.

## ''Midt i smørøyet'' 1992–1993
Dobloug var skuespiller i ungdomsprogrammet *[[Midt i smørøyet]]* på NRK i perioden 1992–1993, der han hadde rollen som «Brutus» i programposten «Tematesten», sammen med Jon Niklas Rønning.

## Politisk arbeid
Dobloug representerte Venstre i Nord-Fron kommunestyre i årene 2007–2015. Han meldte seg senere inn i Senterpartiet og så i Industri- og Næringspartiet (INP), hvor han er nasjonal talsperson for kultur og fra 2025 politisk nestleder.

I 2024 ble Dobloug invitert av Fremskrittspartiets representant i 17.&nbsp;mai-komiteen i Oslo kommune, til å holde 17. mai-talen ved Bjørnstjerne Bjørnsons gravsted. Anmodingen fra 17.&nbsp;mai-komiteen var omstridt, fordi Dobloug har hatt tilknytning til den høyreorienterte nettavisen *[[Resett]]*.

## Ukrainas Frihetshjelp
Dobloug tok sammen med Kristen Tinius Torp initiativet til innsamlingsaksjonen Ukrainas Frihetshjelp (UFH), som de etablerte den 26. februar 2022 etter den russiske invasjonen av Ukraina. Formålet er å samle inn penger, klær og utstyr til den ukrainske hjemmefronten. 

## Verv
Dobloug har hatt flere styreverv, blant annet i Polarstjerneordenen og Resett.   

Han er honorær konsul for Kasakhstan i Innlandet, Trøndelag og Vestlandet.

## Frimurer
Dobloug er frimurer i Den Norske Frimurerorden.

## Priser og utmerkelser
* Kåret av avisen *[[Nationen]]s* lesere til «Årets bygdeprofil» i 2006.
*  Hærens vernedyktighetsmedalje 2000
*  Republikken Kasakhstans jubileumsmedalje «30 år med Kasakhstans diplomatisk tjeneste» for sitt bidrag til det kasakhisk-norske samarbeidet. (2022)
*  Ukrainas æresmedalje for frivillig arbeid. Gitt for innsats med humanitær hjelp til Ukrainas forsvar. Tildelt av regionsadministrajonen for Kamjanets-Podilskyj. (2023)
*  Den ukrainske fortjenstorden, 3. klasse (2026)

## Referanser


## Eksterne lenker
* 
*  Per Gynt-Gården 
*  Ukrainas Frihetshjelp
Steven Elm

**Steven Elm** (født 12. august 1975 i Red Deer, Alberta, Canada) er en canadisk skøyteløper. 

Steven Elms beste plassering i OL er 12.-plass på  meter i Torino i 2006. I VM allround er Elms beste plassering 10.-plass i Heerenveen i 1998. Elm har 4 ganger vunnet bronse i det amerikanske/oseanske mesterskapet.

Elm var med på det canadiske sølvlaget i lagtempo i OL i Torino sammen med Arne Dankers og Justin Warsylewicz.     

## Personlige rekorder

## Referanser


## Eksterne lenker
*
Byåsen Toppfotball

**Byåsen Toppfotball** ble grunnlagt den 30. oktober 1921 og representerer den fremste satsingen på herrefotball innenfor Byåsen Idrettslag. 

I år 2000 sikret klubben seg en 12. plass i OBOS-ligaen, men påfølgende år opplevde de en utfordrende sesong, avsluttet på 16. plass og rykket ned til 2. divisjon. I 2024 befinner Byåsen Toppfotball seg i 3. divisjon.

## Tabellen

## Historie

## Eksterne lenker
*
Torbjørn Rødstøl

**Torbjørn Rødstøl** (født 25. juli 1949) var ordfører i Rauma kommune fra 1999 til 2011. Rødstøl representerer Senterpartiet. Rødstøl ble gjenvalgt både i 2003 og i 2007.

Rødstøl er ingeniør av utdannelse.

## Referanser
Aure kirke

**Aure kirke** er en korskirke som ligger i sentrum av Aure, tettsted i Aure kommune. Den er en del av Den norske kirke og hører til Aure sokn, Ytre Nordmøre prosti i Møre bispedømme.

Aure kirkekontor holder til i Aure gamle prestegård i Aure sentrum.

Stedet der kirken ligger har vært kirkested siden 900-tallet.  Den gamle stavkirken *Sankta Maria kirken* fra middelalderen ble revet i 1726. Den neste kirken var en korskirke i tre som ble innviet i 1727. 21. januar 1923 brant kirken etter et lynnedslag. Altertavlen, et gammelt alterskap og noen malerier ble reddet. Den nye kirken, i tre, ble innviet 24. oktober 1924. Arkitekten var Nils Ryjord, som hadde vært tilknyttet Nidarosdomen.

Tusenårsstedet i Aure ligger ved kirken.

## Referanser


## Litteratur
* 
* 

## Eksterne lenker
* 
* 
* Jan Brendalsmo: Kildegjennomgang: Middelalderske kirkesteder i Møre og Romsdal fylke (Riksantikvaren, 2016), s.&nbsp;143–144
* Arkivverket: Prestegjeld og sogn i Møre og Romsdal
Silje Bjerke

**Silje Bjerke** (født 1982) er en norsk sjakkspiller og Norges fjerde WIM. Hun er født og oppvokst i Lørenskog, men er nå bosatt i Oslo, hvor hun er tilknyttet Rustad sjakklubb. Bjerke er rangert som en av Norges beste kvinnelige sjakkspillere og ble norgesmester i eliteklassen for kvinner i 2023.

I 2005 ble Bjerke den første kvinnen som spilte i eliteklassen i NM, etter å ha kvalifisert seg via en annenplass i mesterklassen året før. Hun spilte på landslaget i sjakk-OL i 2002, 2004, 2006, 2008, 2010 og 2012, og hun har også representert Norge i blant annet ungdoms- og junior-VM.

I 2008 deltok Bjerke i den 26. åpne internasjonale turnering i Andorra. Dette endte i hennes første inntegning i tittelen kvinnelig internasjonal mester (WIM). I sjakkolympiaden i Dresden i november 2008 sikret Bjerke seg WIM-tittelen etter 6,5 av 9 poeng i kvinneklassen.

Bjerke ble tildelt tittelen WIM av FIDE mandag 9. mars 2009. Silje Bjerke er dermed Norges fjerde WIM.

Fra 2009 til 2013 drev hun firmaet "Sjakkhuset" sammen med <abbr title="Internasjonal Mester">IM</abbr> Torstein Bae og GM Torbjørn R. Hansen.

Bjerke har tidligere vært redaktør for *Norsk Sjakkblad.*

I 2023 deltok Bjerke i NM for kvinner og gikk av med seieren i eliteklassen.

## Referanser


## Eksterne lenker
* 
* Rustad sjakklubb
* Telioserien
Stemshaug kirke

**Stemshaug kirke** ligger på Stemshaug i Aure kommune, i Møre og Romsdal. Kirken tilhører Stemshaug sokn i Ytre Nordmøre prosti, i Møre bispedømme, og er en del av Den norske kirke.

Stemshaug annekssogn ble opprettet ved kgl.res. av 21. november 1905, og påfølgende høst ble det søkt departementet om å få reise ei ny kirke på Stemshaug. Tillatelse ble gitt ved kgl.res. av 9. desember 1907, hvoretter kirken ble reist og innviet av prost S. B. Hersleb Walnum i november 1908. Før dette var Aure kirke den eneste kirken i daværende Aure kommune.

Stemshaug kirke er en langkirke i bindingsverk, reist i såkalt «dragestil». Tegningene ble opprinnelig utferdiget til Sæle kirke i Balestrand, etter modell av Kvamsøy kirke, av arkitekt H. J. Sparre i Oslo, men skipet ble forlenget med to meter. Det ble dermed 288 sitteplasser. Kirken ble pusset opp innvendig i 1958.

Dragehoder er et utsmykningselement som har blitt hyppig brukt i både eksteriør og interiør. De kan blant annet synes på taket som takutstikk og på møblement inne i kirken.

På en haug på kirkens nordlige side er det reist en bauta til minne om to falne sambygdinger, Lars Lesund og Hermann Aarvåg. Begge ofret livet under frihetskampen for Norge i april 1940, under andre verdenskrig.

## Referanser




## Eksterne lenker
* 
*
Scaria

**Scaria** er en landsby i Provinsen Como i regionen Lombardia i Italia.

## Museer og kulturminner
* Museo della Valle Intelvi, et museum med en samling lokal kunst og fossiler funnet i fjellene i denne dalen
* Museo d'Arte Sacra, et museum med religiøs kunst
* Santa Maria-kirken
* SS Nazaro e Celso-kirken, her finnes bl.a. fresker av Giovanni Andrea fra 1516

## Referanser


## Eksterne lenker
*
Vatu Vara

**Vatu Vara** er en av øyene i Fiji. Øya er 305 meter på det høyeste, og kalles «hattøya» på grunn av sin form. Øya er en utdødd vulkan, som har blitt overgrodd med koraller, slik at det har blitt dannet en atoll. Den ligger rett øst for Viti Levu og sørøst for Vanua Levu. 

Øya er en av få øyer i Fiji som er privat eid, og ble i 2006 lagt ut for salg for USD 75 millioner. 30 km øst for øya ligger Mago, som pr. 2006 eies av Mel Gibson. 

## Eksterne lenker
* Bilder av Vatu Vara
Valsøyfjord kirke

**Valsøyfjord kirke**, på folkemunne også kalt **Otnes kirke**, ligger på Otnes i Halsa, fra 2020 i Heim kommune. Den er en del av Den norske kirke og hører til Halsa sogn, Orkdal prosti i Nidaros bispedømme.

Det er 300 sitteplasser i kirken. Den danskfødte arkitekten Jacob Wilhelm Nordan (1824 – 1892) har tegnet kirken.

Alteret har hovedmotiv av Jesus i bønn i Getsemane. På hver side, to malerier, tilsammen fire malerier med motiv fra Jesu liv. Disse er malt av organist og kunstmaler Olav Halse. Kirken har også en utskåret (treskjæring) og malt prekestol.

Det er kirkegård ved kirken.

## Referanser


## Litteratur
* 

## Eksterne lenker
* 
*
Rettvinklet trekant

En **rettvinklet trekant** er en trekant hvor en av de tre vinklene er 90 grader, og blir matematisk beskrevet på følgende måte;

 c^2 = a^2 + b^2\!\,

Den greske filosofen Pytagoras oppdaget og beviste at arealet av et kvadrat med samme sidelengde som hypotenusen i en rettvinklet trekant, har like stort areal som summen av kvadratene med sidelengder like store som de to katetene i den samme trekanten.

## Se også
* Trekant
* Likesidet trekant
* Pytagoras’ læresetning
Heim kirke

**Heim kirke** ligger på Heimsjøen, Vestre Heim i Heim kommune og er kirke i Heim sokn. Det var for liten plass ved kirken på Kyrksæterøra som gjorde at Heim kirke ble bygd.

Kirken er en langkirke med tårn og hovedinngang i vest, med kor i østenden. Det holdes om lag 13 gudstjenester årlig, foruten begravelser, vielser og noen konserter.

Kirken har ca. 150 sitteplasser.

## Orgelet

Digitalt kirkeorgel med 34 stemmer ble innkjøpt i 1991, mens piano ble innkjøpt i 1992.

## Gravstedet

Gravstedet ligger ikke ved kirken fordi jordsmonnet der ikke var egnet som gravsted. I 1893 ble en kirkegård anlagt, omtrent en kilometer fra kirken. I 1960 fikk stedet et klokketårn. Det er rundt 600 graver på kirkegården. Ved kirkegården ligger en gravhaug fra middelalderen.

## Referanser




## Litteratur
* 

## Eksterne lenker
* 
*
Hennset

**Hennset** eller **Hendset** er en bygd og et fergested ved Aresvikfjorden, mellom Liabø og Valsøyfjord, i Heim kommune i Trøndelag. Før 2020 hørte Hennset til Halsa kommune i Møre og Romsdal.

Fra fergestedet går det ferge over til Aresvik i Aure kommune, som del av riksvei 682.

Den 2. september 2022 omkom en person på Hennset i et skred som ble utløst av anleggsarbeid i forbindelse med bygging av ny E39.

## Referanser
Jotka Fjellstue

**Jotka Fjellstue** (eller: *Joatkajávri fjellstue* nordsamisk: *Joatka*), er en fjellstue som ligger sørøst for Joatkajávrrit (samisk *jávrrit*, «vann» (flertall)) på Finnmarksvidda i Alta kommune. Jotka Fjellstue er en av statens tre fjellstuer som ligger på den gamle ferdselsåren mellom Alta og Karasjok. Vinterstid går scooterløypa mellom Alta og Karasjok forbi fjellstuen, sommerstid er det ca. 1 times gange fra nærmeste bilvei. Sjekkpunkt i Finnmarksløpet.

Fjellstuen er betjent og har over 30 sengeplasser og restaurant. Fjellstuen tilbyr også diverse aktiviteter og utleie av utstyr. Turen Alta - Karasjok  er T-merket, tar fire dager og medfører besøk på tre av statens fjellstuer.

## Meteorologisk stasjon
Stasjon som måler nedbør og snødybde, samt vurderer nedbørslag og snødekkets
utbredelse, døgnlig om morgenen. Observasjonene sendes met.no ukentlig. Har vært i tjeneste siden 1923.

## Referanser
Kanestraum

**Kanestraum** er ei bygd og et fergested ved Halsafjorden i Tingvoll kommune i Møre og Romsdal.

Fra fergestedet går det ferge over til Halsanaustan i Halsa kommune. Fergestrekningen er en del av europavei 39.

Det har tidligere vært kiosk og butikker på Kanestraum. Kiosken ble lagt ned i 2022/2023 og befant seg nede på fergeleiet. Straumsnes bygdemuseum befinner seg også på Kanestraum.

Herregården Kanestraum (opprinnelig *Straum* eller *Strøm*) var frem til 1709 en setegård, altså hjemmet til en adelsmann med fritak for skatt og annet.  Det var omkring år 1400 eid av ridder og riksråd Gaute Eriksson (Galtung) som også hadde Nordmøre. Søstra hans giftet seg med en Gunnar Taraldsson Kane, derav navnet *Kane*, og hvis sønn i 1440 overtok godset. Omkring år 1500 eide den inngifte Peder Griis gården, senere var det Rømer (slekt), Bjelke (slekt) og von Marschkalk. I 1765 ble gården delt opp i østre og vestre.

## Referanser
Aresvik

**Aresvik** eller **Arasvika** er en liten bygd ved Aresvikfjorden i Aure kommune i Møre og Romsdal. 

Fra Aresvik er det fergeforbindelse til Hennset i Halsa kommune; fergestrekningen er del av fylkesvei 682.

## Navn
Det eldste registrerte stedsnavnet for Aresvik, er «Oraldsuik» fra 1342. Tidligere fra ca AB 65 finnes også navnet «Araldzwik».

## Historie
I 1966 ble det bekreftet funn av hellerisninger i Aresvik. Lokalt er funnet kjent som «Blotsteinen». Dette funnet er ikke sitt eneste av sitt slag. Det er også gjort funn fra yngre steinalder/eldre bronsealder. Til nå er det enda ikke gjort flere funn av helleristninger på Nordmøre, foruten funnene på Aresvik.

## Referanser
Torsetsundbrua

**Torsetsundbrua** er en bru over Torsetsundet, mellom Skardsøya og fastlandet i Aure kommune i Møre og Romsdal. Brua er en del av . Den er 354 meter lang og ble åpnet i 1976. Den er betegnet som en bjelkebro.
Dinosau

**Dinosau** (noen ganger stilisert **DinoSau**) er en eksperimentell pop-, jazz- og electronika-musikkgruppe som ble dannet i 2003.

Dinosau består av Lena Nymark (vokal, tverrfløyte og sampling), Stig Rennestraum (trommer og vibrafon) og Bjørn Thevik (laptop og bass). De har blant annet spilt på den tyske bransjefestivalen Popkomm i Berlin og på den norske bransjefestivalen . Bandet spilte også ved Numusic i 2008. 

Musikken til gruppa har blitt brukt i serien *[[Himmelblå]]*. I den sjuende episoden av serien, er sangen «Pärris» brukt.  

Dinosau deltok på Prince-tributtplata *[[Shockadelica]]* med coverlåten «New Power Generation».

Gruppen har forøvrig holdt konserter på forskjellige mindre arrangementer og skoler frem til 2013.

## Diskografi

### Album
**[[A Little Crime]]* (Propeller Recordings, 2007)

### Singler
* «Pärris» (Propeller Recordings, 2006)
* «Derr Lady» (Propeller Recordings, 2007)

## Referanser


## Eksterne lenker
* 
*  Hjemmeside på Urørt (arkivert 29. november 2005)
* 
* 

__INGENINNHOLDSFORTEGNELSE__
Smalsundbrua

**Smalsundbrua** er ei bru på fylkesvei 680 i Aure kommune i Møre og Romsdal. Brua krysser Smalsundet mellom Rottøya og Ruøya. Den ble åpnet i 1995.

## Se også
*Aursundbrua
*Mjosundbrua
*Liste over broer i Norge
*Liste over broer i Norge etter lengde
Mjosundet

**Mjosundet** er et sund mellom Rottøya og Ertvågsøya i Aure kommune i Møre og Romsdal. 

Mjosundbrua krysser sundet og er en del av veiforbindelsen mellom fastlandet og Ertvågsøya. Mjosundbrua er 346 meter lang. Den ble åpnet i 1995 og er en del av fylkesvei 680.

## Eksterne lenker
* Bilde av Mjosundbrua
* Kart fra hvor.no
Reinsfjellet

**Reinsfjellet** er et fjell i Gjemnes kommune i Møre og Romsdal. Det har en høyde på 994 meter over havet.

Det er bilvei opp til toppen hvor det er en radio- og fjernsynstårn. Det første tårnet stod ferdig til årsskiftet 1962/1963. Da TV2 ble etablert i Norge, ble det behov for en nytt og høyere tårn. Dette stod ferdig høsten 1993.  

Fra toppen kan en ifølge tradisjonen se sju kirker.

## Bildegalleri

Fil:Reinsfjellet-gjemnes-norway.JPG|Reinsfjellet, sett fra Bergsøya
Fil:Bergsoya-gjemnes.jpg|Utsikt mot nordvest Bergsøya, med Averøy og Frei i bakgrunnen
Fil:Gjemnes-Reinsfjellet-norway.jpg|I vinterdrakt, fra Gjemnes
Fil:Reinsfjellet.jpg|De to TV-tårnene på Reinsfjellet bygd i hhv. 1963 og 1993


## Referanser




## Eksterne lenker
* 
* Vinterbilde fra Reinsfjellet
Storelvdalen (Alta)

**Storelvdalen** er en dal i Alta kommune som starter ca. 15 kilometer oppetter Altaelva, der fjellet Peska slutter på vestsiden av elva. Dalen går oppover litt forbi Gargiaelva og slutter ved et trangere parti i Altaelva som heter Kista. Dalen er ca. 13 kilometer lang og dekker et areal på ca. 18 km². Altadalen starter der Eibydalen og Storelvdalen møtes.

## Næring
Alta Friluftspark AS er en bedrift som tilbyr sommer- og vinteraktiviteter. Ishotellet er et hotell som bygges av snø og is om vinteren i regi av Alta Friluftspark. Hotellet har overnatting, bar, kapell og isskulpturer. Skiferdrift er en gammel næring i Alta, og det er skiferbrudd på begge sidene av Storelvdalen. Jordbruk er utbredt i dalen.

## [[Biotop]]
Storelvdalen er en frodig dal i finnmarkssammenheng. Den har stor furuskog på moene, og løvskog bestående av bjørk, or, asp, rogn og hegg ned mot elven. Dalen har et rikt dyre- og fugleliv. Dalen er formet av Altaelva og isbreene i istiden.
Langvingefalker

* se inndeling

**Langvingefalker** (*Falco*) er en den største slekten i falkefamilien (Falconidae), med 38 nålevende arter. Falkefamilien inngår i ordenen falkefugler (Falconiformes), som nå kun består av denne familien. Arter merket (N) opptrer i Norge.

Langvingefalkene består av arter med lange, spisse vinger, noe som gjør disse fuglene til meget dyktige og svært hurtige flygere. Artene er predatorer, som typisk fanger byttet under flukt, som oftest mindre fugler. Byttet drepes imidlertid med nebbet, som er kort, kraftig og krummet med vokshud innerst på overnebbet. Vandrefalken regnes av mange som verdens hurtigste dyr, siden den kan komme opp i hastigheter opp mot  når den stuper. 

## Inndeling
Inndelingen følger Birds of the World/Clementslista (2022). Norske artsnavn følger Artsdatabanken og Norsk navnekomité for fugl og er i hovedsak i henhold til Syvertsen *et al.* (2020).

* Falconidae, falkefamilien
** Falconinae, falkonetter og falker
*** *[[afrikapygméfalk|Polihierax]]*, afrikapygméfalk (monotypisk)
*** *[[falkonetter|Microhierax]]*, falkonetter
*** *[[orientpygméfalk|Neohierax]]*, orientpygméfalk (monotypisk)
*** *[[langvingefalker|Falco]]*, langvingefalker
**** *F. naumanni*, rødfalk (monotypisk)
**** *F. tinnunculus*, tårnfalk (N)
**** *F. rupicolus*, klippefalk (monotypisk)
**** *F. newtoni*, madagaskarfalk
**** *F. punctatus*, mauritiusfalk (monotypisk)
**** *F. araeus*, seychellfalk (monotypisk)
**** †*F. duboisi*, reunionfalk (monotypisk, utdødd)
**** *F. moluccensis*, indonesiafalk
**** *F. cenchroides*, australfalk
**** *F. rupicoloides*, slettefalk
**** *F. sparverius*, spurvefalk
**** *F. alopex*, revefalk (monotypisk)
**** *F. ardosiaceus*, skiferfalk (monotypisk)
**** *F. dickinsoni*, hvitgumpfalk (monotypisk)
**** *F. zoniventris*, gråstripefalk (monotypisk)
**** *F. chicquera*, rødhodefalk
**** *F. vespertinus*, aftenfalk (monotypisk) (N)
**** *F. amurensis*, amurfalk (monotypisk)
**** *F. eleonorae*, eleonorafalk (monotypisk)
**** *F. concolor*, sotfalk (monotypisk)
**** *F. columbarius*, dvergfalk (N)
**** *F. subbuteo*, lerkefalk (N)
**** *F. cuvierii*, termittfalk (monotypisk)
**** *F. severus*, libellefalk (monotypisk)
**** *F. longipennis*, eukalyptusfalk
**** *F. novaeseelandiae*, maorifalk (monotypisk)
**** *F. berigora*, brunfalk
**** *F. hypoleucos*, sølvfalk (monotypisk)
**** *F. subniger*, svartfalk (monotypisk)
**** *F. femoralis*, aplomadofalk
**** *F. rufigularis*, flaggermusfalk
**** *F. deiroleucus*, langtåfalk (monotypisk)
**** *F. biarmicus*, slagfalk
**** *F. jugger*, rajafalk (monotypisk)
**** *F. cherrug*, tartarfalk
**** *F. rusticolus*, jaktfalk (monotypisk) (N)
**** *F. peregrinus*, vandrefalk (N)
**** *F. mexicanus*, præriefalk (monotypisk)
**** *F. fasciinucha*, svalefalk (monotypisk)

## Referanser




## Eksterne lenker
*
Falco (musiker)

**Johann (Hans) Hölzel** (født 19. februar 1957, død 6. februar 1998), også kjent som **Falco**, var en østerriksk musiker fra byen Wien, som hadde flere kjente sanger, som «Der Kommissar», «Rock Me Amadeus», «Jeanny» og «Coming Home (Jeanny Part 2)» med flere. Hans album og singler har solgt rundt 60 millioner kopier verden rundt og er tallmessig det mest vellykkede uttrykk for Austropop. Falco omkom i en bilulykke i Den dominikanske republikk og ble bisatt i en æresgrav på Wiener Zentralfriedhof.

## Diskografi

### Studioalbum
* *[[Einzelhaft]]* (1982) 
* *[[Junge Roemer]]* (1984)
* *[[Falco 3]]* (1985) 
* *[[Emotional]]* (1986)
* *[[Wiener Blut]]* (1988)
* *[[Data de Groove]]* (1990)
* *[[The Remix Hit Collection]]* (1991)
* *[[Nachtflug]]* (1992)
* *[[Out of the Dark]]* (1998)
* *[[Verdammt wir leben noch]]* (1999)
* *[[Hoch wie nie]]* (2007)

## Referanser


## Eksterne lenker
* 
* 
* 
* 
*  Falco leser ''Hör Du Süβe'' av Gerhard Rühm.
Storelvdalen

**Storelvdalen** er et navn som brukes om mange dalfører i Norge. Ofte brukt om et dalføre i et avgrenset område hvor det er en stor elv i lag med en eller flere mindre elver.

* Storelvdalen (Alta)
Halsa kirke (Halsa)

:*Det er flere kirker i [[Norge]] med navnet [[Halsa kirke]].*

**Halsa kirke** er en korskirke fra 1725 i Heim kommune i Trøndelag, nær sentrum av Halsa. Den er en del av Den norske kirke og hører til Halsa sokn, Orkdal prosti i Nidaros bispedømme.

Byggverket er i tømmer og har 330 plasser. Adkomst til stedet er via Fv350 og E39.

Det er kirkegård ved kirken.

Ved en restaurering ble det funnet fem balsamerte lik under kirkegulvet. Futen Børge Nielsen og hans kone Margrete Borchmann ble gravlagt under koret med egen inskripsjon i gulvet. Klokkeren står i framme i koret og ringer med kirkeklokkene. 

Ved det store kirkesalget etter den store nordiske krig ble Halsa kirke solgt til sognepresten for 500 riksdaler i 1725. Kirken med tilhørende jordeiendom var i handel flere ganger på 1700-1800-tallet. I 1860 ble kirken overført til menigheten ved gavebrev. Rundt 1860 hadde den rød farge, i 1863 ble den malt hvit. I 1884 fikk den tak av skiferstein.

I 1917 var den i dårlig stand og riving ble vurdert. Dyre Halse var en av pådriverne for at Halsa kirke måtte bevares.

Kirken ble i stedet satt i stand under oppsyn av Domenico Erdmann hos Riksantikvaren og Ola Seter. Både gjenstander og dekormaling fra 1751 ble avdekket under restaureringen. Prekestolen er fra 1724 og dekor fra 1751 ble avdekket under restaurering i 1921. I 1950 var den fullt utrustet med elektrisk installasjon. 

Altertavlen er fra 1725 og utført av Peder Knutsen Kjørsvik.  Kjørsviks stil er preget av profesjonelle håndverkere innenfor den såkalte trønderbarokken. Kjørsvik laget også altertavler til Ålvundeid, Røvik og Hustad kirker.

Maleriene i kirken er trolig fra 1600-tallet, blant annet minnetavler over tidligere prester. Kirken har også en gjenstand med runeskrift som ikke er tydet. Orgelet er fra 1986. Knefallet i kirken hadde lenge skinnet av en bjørn skutt i Halsa i 1775. Altertavlen er særpreget med maling i lakkrødt og oksidgrønt med marmorering og lasur på sølv. Interiøret har preg av barokk og rokokko. 

Dyre Halse bekostet et nytt orgel til kirken, som ble tatt i bruk på begynnelsen av 1920-tallet.

## Tidligere kirker
Kanskje har det vært kirke på Halsa helt fra 1100-tallet. Halsynjar kirke er nevnt første gang i 1303. Ved reformasjonen ble kirkene overtatt av kongen. Under et voldsomt tordenvær i 1724 brant Halsa, Aure og Lille Fosen kirker ned. Ny kirke ble reist på ett år.

## Referanser


## Eksterne lenker
* 
*
Alexander Dubček

**Alexander Dubček** (født 27. november 1921, død 7. november 1992) var en slovakisk politiker og leder av Tsjekkoslovakia i 1968-1969, som var kjent for sitt forsøk på å reformere kommuniststyret i landet og sin rolle i Prahavåren i 1968.

## Biografi
Alexander Dubček ble født i Uhrovec i den slovakiske delen av det daværende Tsjekkoslovakia. Han vokste opp i et esperantokollektiv i Kirgisistan, som den gang var en del av Sovjetunionen.

Hans far Štefan Dubček flyttet fra Chicago til Tsjekkoslovakia, og var en av stifterne av kommunistpartiet i landet. Familien flyttet til Sovjetunionen da Alexander var tre år, og bodde der til 1938, da de flyttet tilbake til Tsjekkoslovakia. Under den andre verdenskrig ble Alexander med i motstandsbevegelsen mot det pro-tyske styret i Slovakia, ledet av Jozef Tiso. I 1944 kjempet Alexander Dubček i den slovakiske revolten og ble såret; hans bror Július ble drept. I løpet av krigen ble Alexander med i det slovakiske kommunistpartiet KSS.

Etter krigen steg han raskt i gradene i partiet. Han ble medlem av sentralkomiteen i 1955, og samme år ble han sendt til partiskolen i Moskva, der han studerte til 1958. I 1962 ble han fullt medlem av sentralkomiteen i Det tsjekkoslovakiske kommunistpartiet. I 1968 ble han førstesekretær i partiet, og dermed landets leder. Han innførte flere reformer, blant annet trykke- og talefrihet. Hans politiske prosjekt var «en sosialisme med et menneskelig ansikt». Men 21. august 1968 ble denne drømmen knust, ved at tropper fra de andre Warszawapakt-landene marsjerte inn i Tsjekkoslovakia. Den 17. april 1969 ble Dubček avsatt og erstattet med den Moskva-tro Gustáv Husák. Etter en periode som ambassadør i Ankara ble Dubček ekskludert fra kommunistpartiet.

Etter den såkalte fløyelsrevolusjonen i 1989 som førte til kommunismens fall, ble Dubček parlamentspresident i Tsjekkoslovakia. Han ble også valgt som leder for det sosialdemokratiske partiet. 

I 1989 fikk Alexander Dubček Sakharovprisen for tankefrihet.

### Dødsfall etter bilulykke

Dubček døde den 7. november 1992, av skader han ble påført i en bilulykke den 1. september på motorveien ved Humpolec.
Uken etter skulle han ha vitnet mot flere KGB-offiserer, og hans dokumentmappe forsvant fra ulykkesstedet. Han ble gravlagt i Bratislava i Slovakia.

## Referanser


## Eksterne lenker
* 
* 
* 
*  Biografi over Alexander Dubček fra Spartacus Schoolnet (engelsk)
*  Biografi fra CNN (engelsk)
Gustaf von Paykull

**Gustaf von Paykull** (født 21. august 1757 i Stockholm, død 28. januar 1826) var en svensk friherre og hoffmarskalk, ornitolog og entomolog.

Han var medlem av Det kongelige svenske akademi og grunnlegger av det Naturhistoriske museum (Naturhistoriska riksmuseet) i Stockholm.

## Publikasjoner
Hans mest kjent publikasjoner er:
* 1811. *Monographia Histeroidum*. Upsaliae : Palmblad iv 114 pp.
* 1798, 1799, 1800. (3 volum). *Fauna Suecica. Insecta, Coleoptera.* Upsala : Edman 3 volum.

## Paykulls samling
Paykull samlet mye, blant annet biller (insekter). Hans store samling befinner seg i det Naturhistoriska riksmuseet i Stockholm. Hans donasjon i 1819, er ett av mest verdifulle tidlige bidrag til samlingen og bestod av de 8&nbsp;600 insekt arter.

## Eksterne lenker
* Portrettfoto av Paykull
Franziska Christine av Pfalz-Sulzbach

**Franziska Christine av Pfalz-Sulzbach** (født 16. mai 1696 i Sulzbach, død 16. juli 1776 i Essen) var fyrstabbedisse for kvinnestiftene Essen og Thorn. Hennes regjeringstid på nesten femti år var den lengste for en abbedisse i Essen, men var preget av stridigheter med stiftet og byen, som ble forårsaket av hennes rådgivere. Hun grunnla Fürstin-Franziska-Christine-Stiftung, som fremdeles eksisterer og driver et barnehjem hun grunnla i Essen-Steele.

## Referanser


## Eksterne lenker
* Om Franziska Christine 
* Franziska-Christine-Stiftung i Essen-Steele
Strupenfossen

**Strupenfossen** er en foss i Myklebustdalen  i Gloppen kommune i Vestland fylke. Fossen består av flere fall med en total fallhøyde på 820 meter. Elva nedenfor fossen er regulert, og inntaket til kraftverket ligger ved foten av det nederste fallet. OBOS eier kraftverket.

Fossen regnes som en av verdens høyeste.

## Eksterne lenker
* World Waterfall database
* Bilde
Memphis

**Memphis** er en by i Shelby County i den amerikanske delstaten Tennessee.

I 2010 hadde byen  innbyggere, noe som gjør den til Tennessees største by og den 17. største i USA. Metropolområdet hadde per 2020  innbyggere. Selv om Memphis er den største byen i staten regnes den som den yngste av Tennessees fire store byer (Knoxville, Chattanooga og Nashville ved siden av Memphis).

Elvis Presleys hus Graceland ligger i Memphis. På "The Lorraine Motel" i Memphis ble Martin Luther King jr. skutt og drept den 4. april 1968.

## Referanser


## Eksterne lenker
* 
*
Rotvekstopptaker

En **rotvekstopptaker** er et høsteredskap som brukes til å ta opp grønnsaker slik som kål, gulrøtter, purre og andre grønnsaker. Maskinen festes på traktor.

## Referanser
Tommy Stenersen

**Tommy Stenersen** er en norsk tidligere fotballspiller. Han spilte for Stabæk mellom 1995 og 2008, og ble cupmester med klubben i 1998 og seriemester i 2008.

## Karriere
Stenersen er født i Bodø, men vokste opp på Gjøvik og trådte sine barnefotballsko i Vind Idrettslag. Her spilte han frem til han ble hentet til Stabæk i 1995. Høsten 2005 var han utlånt til Vålerenga som vant serien dette året. Fra mars til august 2008 var han utlånt til Sandefjord Fotball. 

I 2006-sesongen i Stabæk ble han den spilleren i tippeligaen med flest målgivende pasninger. Han var i samme periode i interne landslagsdiskusjoner, og ble tatt ut og fikk spille B-landslagskamp mot Danmark 6. mars 2002.

Det var lenge usikkert hvor Stenersen skulle spille i 2009, blant annet etter at han, i desember 2008, takket han nei til kontrakt med Moss Fotballklubb etter at han fikk et tilbud han mente ikke var godt nok. I januar 2009 ble det klart at han signerte en treårskontrakt med 2.-divisjonsklubben Manglerud Star Toppfotball. I tillegg til å være spiller for Manglerud Star, bidro han på ulike måter i klubbdriften og med spillerutvikling.

## Referanser
Nashville

**Nashville** er hovedstaden i den amerikanske delstaten Tennessee.

Byen ligger ved elven Cumberland i den nordlige delen av staten. Nashville er senter for industrier som helseforetak, musikk, forleggere og transport. I 2010 hadde Nashville  innbyggere, noe som gjør den til den nest største byen i Tennessee (etter Memphis). Nashville er kjent for å være et viktig sted for country-musikk.

Nashville ble offisielt anerkjent som by i 1784, og i 1843 ble Nashville godkjent som hovedstad i delstaten.

## Referanser


## Eksterne lenker
* 
*
Kjelfossen

**Kjelfossen** er en foss i Gudvangen i Aurland kommune Vestland. Den ligger i elva Kjelfossgrovi, ei sideelv til Nærøydalselvi. Fossen består av flere fall, og har en total fallhøyde på 705 meter. SSB oppgir 840 meter. Høyeste loddrette fall er 149 meter. Elva er ikke regulert til kraftutbygging. Fossen er også kjent som Store Kjelfossen.

Fossen regnes som en av verdens høyeste, men det oppgitte totalfallet er omstridt. Statistisk sentralbyrå rangerer fossen som Norges høyeste med et fall på 840 meter.

## Referanser


## Kilder
*Statistisk sentralbyrå yearbook 2005

## Eksterne lenker
* World Waterfall database
* Bilde
Ural (elv)

**Ural** er ei elv i Russland og Kasakhstan,  kilometer lang. Den har sitt utspring i Uralfjellene og renner ut i Det kaspiske hav. Elva danner en del av den naturlig grensen mellom Europa og Asia. Ural rangeres som den tredje lengste elva i Europa og den 18. lengste i Asia.

## Referanser


## Eksterne lenker
*
Adriano Munoz

**Adriano Thiel Munoz** (født 1978) er en brasiliansk fotballspiller. Han er angrepsspiller på Örebro SK og kom dit fra Tromsø IL i slutten av juli 2009. Før dette spilte han for Sandefjord. Munoz har tidligere spilt for de finske lagene MyPa og AC Allianssi og det brasilianske laget Cruzeiro RS.

## Referanser


## Eksterne lenker
*
Dover (Delaware)

**Dover** er hovedstad i den amerikanske delstaten Delaware, og delstatens nest største by.

Dover ligger i Kent County, ble grunnlagt i 1683 og har vært delstatshovedstad siden 1777. Byen er oppkalt etter den engelske byen Dover. Den har et totalt areal på 58,8&nbsp;km², hvor 58,0&nbsp;km² er land og 0,8&nbsp;km² er vann. I 2010 hadde Dover 36 047 innbyggere.

## Referanser


## Eksterne lenker
* 
*
Des Moines

**Des Moines** er hovedstaden og den største byen i den amerikanske delstaten Iowa. Den ligger i Polk County, og hadde 203.433 innbyggere per 2010.

Des Moines ble grunnlagt i mai 1843 da kaptein James Allen bygde et fort der elvene Des Moines og Raccoon møtes. I 1857 endret byen navn fra Fort Des Moines til Des Moines, og den overtok som delstatshovedstad etter Iowa City.

I Des Moines ligger Grand View College som ble opprettet 1896 som en utvidet folkehøyskole, og hvor det lenge ble utdannet prester til danske lutherske menigheter innen for den daværende Danish Evangelical Lutheran Church of America. 

Nu Metall-bandet Slipknot kommer fra byen., og byens største universitet er det privateide Drake University.

Byens og Iowas høyeste bygning er skyskraperen 801 Grand (eller The Principal Building) fra 1991, på 192 meter.

Sørvest for byen ligger Des Moines internasjonale lufthavn.

## Referanser


## Eksterne lenker
* 
*
Indianapolis

**Indianapolis** er hovedstad i den amerikanske delstaten Indiana.

Med 794&nbsp;160 innbyggere (2004) og et storbyområde med 1&nbsp;771&nbsp;377 innbyggere er Indianapolis den største byen i delstaten og den tolvte største i USA. Det er den nest største delstatshovedstaden i USA målt etter antall innbyggere (kun Phoenix, Arizona er større). Byen er også hovedsete i Marion County.

En dommer i Indianas høyesterett gav byen navnet Indianapolis ved å slå sammen Indiana med *polis*, det greske ordet for by.

To elver renner gjennom byen: White River og Fall Creek.

## Kjente personer fra Indianapolis
*Adam Lambert, sanger og American Idol-deltaker
*John Green, forfatter og kjent vlogger
*John Dillinger, bankraner
*Brendan Fraser, skuespiller
*David Letterman, programleder, tekstforfatter, komiker og fjernsynsprodusent
*Dan Quayle, tidligere amerikansk republikansk politiker og USAs 44. visepresident
*Kurt Vonnegut,  amerikansk forfatter og kunstner
*Freddie Hubbard, trompeter
*Wes Montgomery, gitarist
*Arch West, oppfinner, forretningsdrivende.

## Sport
Byen er også hjem for det amerikanske fotballaget Indianapolis Colts.

## Bildegalleri

Fil:Of Soldiers and Sailors, A Monument at the Heart of Indy 01.jpg|Monumentet *Of Soldiers and Sailors* ble reist i Indianapolis i 1888. I 1902 ble det bestemt at monumentet skulle markere heder til Indianas krigsveteraner. 
Fil:Indiana Statehouse - June 2019 - Tristan Loper 05.jpg|*Indiana Statehouse* - delstatsparlamentet i Indianapolis 
Fil:Indianapolis Indiana Temple.jpg|*Indiana Temple* i Indianapolis er en kirke tilhørende mormonersamfunnet. 


## Se også
* Indianapolis Motor Speedway

## Referanser


## Eksterne lenker
* 
*
Frankfort

**Frankfort** er hovedstad i den amerikanske delstaten Kentucky.

Frankfort er også hovedsete i Franklin County, og har 27 741 innbyggere (2000). Byen har et areal på 38,9&nbsp;km², hvorav 38,2&nbsp;km² er land og 0,7&nbsp;km² er vann. Elven Kentucky renner gjennom byen.

## Kjente folk fra Frankfort
* Henderson Smith (1858–1923), kornettist og dirigent

## Referanser


## Eksterne lenker
* 
*
Augusta (Maine)

**Augusta** er hovedstaden i den amerikanske delstaten Maine, og den østligste delstatshovedstad i USA.

Byen ligger ved elven Kennebec i fylket Kennebec County og hadde . Dette gjør den til den tredje minste delstatshovedstaden i USA.

## Befolkningsutvikling

## Klima

## Kjente personer fra Augusta
* Rachel Nichols (1980–), skuespiller
* Olympia Snowe (1947–), politiker

## Referanser


## Eksterne lenker
*
Guðmundur Jónsson

**Guðmundur Jónsson**  (født 11. desember 1953 på Island) er en islandsk arkitekt bosatt i Norge.

Jónsson ble utdannet ved AHO, Arkitekthøyskolen i Oslo (1975–1981) og ILAUD (International Laboratory of Architecture and Urban Design) i Italia høsten 1979. Han praktiserte ved Lund & Slatto og Eliassen og Lamertz-Nilssen i Oslo fra 1981 til 1987 og etablerte Gudmundur Jonsson Arkitektkontor samme år. Han tegnet blant annet Norveg Kyst og kultursenter i Rørvik, Hardangervidda Nasjonalparksenter, Norsk Fjordsenter i Geiranger, Søsterskipet i Rørvik og biblioteket i Akureyri på Island.

Han har utført arkitektarbeidene for utstillingen «Henrik Ibsen – tvert imot / Henrik Ibsen – tvert imot», inngangsparti og resepsjon på Ibsenmuseet i Oslo og for den norgeshistoriske utstillingen «Langsomt ble landet vårt eget» på Maihaugen i Lillehammer.

## Prisbelønning
Guðmundur Jónsson ble nominert til den europeiske arkitektprisen Mies Van der Rohe prisen.

## Referanser


## Eksterne lenker
* Hjemmeside
Altadalen

**Altadalen** er en dal i Alta kommune som ligger innerst i Altafjorden. Dalen er ca. 11 km lang og dekker et areal på 50 km². Dalen starter der Storelvdalen og Eibydalen møtes, og vider seg kraftig ut mot Altafjorden. I bunnen av dalen renner Altaelva som har vært med på å utforme dalen.

## Geologi
Altadalen ble utformet av isbreene i istiden. To store morenerygger ble dannet på slutten av istiden da breene hadde en liten vokseperiode. Den nederste ryggen går på tvers av dalen fra Kronstad i øst til Hjemmeluft i vest. Den andre ryggen går på tvers ca. 5 km lengre opp i dalen fra Raipas i øst til Øytun i vest.

## Biotop
Altadalen er meget frodig biotop i Finnmarksammenheng. Den har store furuskoger og løvskog bestående av bjørk, or, asp, rogn og hegg. Gran har blitt plantet og vokser også vilt noen steder. Dalen har et rikt dyre- og fugleliv.

## Næring
Jordbruk er utbredt i dalen. I byen eksisterer de fleste servicetilbudene. Det finnes flere store grustak og et asfaltverk på Raipas.

## [[Historie]]
Det har bodd mennesker i dalen fra lang tid tilbake. Komsakulturen er spor etter mennesker som bodde ved Komsafjellet i dalen fra ca. 7500-4000 f.kr. Det er også funnet helleristninger i Hjemmeluft, på Amtmannsnes og på Komsa som stammer fra ca. 5000 f.kr - Kr. f. Samene har brukt dalen sommerstid i århundrer. Først på slutten av 1500-tallet begynte de første å bo hele året i dalen. I 1578 ble det registrert tre skattemenn (skattebetalere) som hadde vinterboplass i Altadalen. Det var Oluf Nielsen, Sarfe Kviversen og Ener Arnesen. I starten måtte disse betale både russeskatt, skatt til den svenske kongen (Karl IX) og den dansk-norske kongen (Christian IV). Inntektene fra laksefisket var en stor del av grunnen for den store interessen fra de forskjellige kongene. I forbindelse med Kalmarkrigen i 1611 skulle striden avgjøres. Chrisitan IV bygde flere fort langs kysten av Finnmark for å forsterke posisjonen. En svensk fogd dro mot Alta med ca. 150 mann for å befeste dalen, men disse kom aldri fram. Kalmarkrigen ble utkjempet i sør Sverige uten at noe slag om Alta fant sted. De svenske planene med å befeste Finnmark ble oppgitt da Karl IX døde på slutten av 1611.

På grunn av stor hungersnød i Nord-Finland på 1800-tallet har det vært stor finsk innvandring til dalen. De store kobberfunnene på Raipas og Kåfjorden førte med seg mange innflyttere fra Sør-Norge. I tillegg ble den samiske befolkningen mer bofast etter hvert. Det har medført en sammenblanding av tre forskjellige språk, noe som stedsnavnene i dalen bærer preg av.

På slutten av 2. verdenskrig ble hele Finnmark og Nord-Troms evakuert av tyskerne. All bebyggelse i dalen ble brendt, unntatt Alta kirke. Dette kalles Den brente jords taktikk og ble brukt for å stoppe de alliertes (i hovedsak den russiske) hær sin framrykning fra øst.

## [[Tettsted]]er
Altadalen har flere bygder og tettsteder som er mer eller mindre sammenvokst.
* Hjemmeluft
* Bossekop
* Sentrum
* Elvebakken
* Kronstad
* Sandfallet
* Aronnes
* Elvestrand
* Øvre Alta
* Raipas
Odelstakst

**Odelstakst** er den kjøpesum som en odelsberettiget person skal betale for en eiendom som er odelsjord. En odelstakst skal gjenspeile verdien av eiendommen ved fritt salg, men det skal tas hensyn til at eiendommen *i hovedsak* skal benyttes til landbruksformål. Odelsretten er befestet i Grunnlovens § 117: *«Odels- og åsetesretten må ikke oppheves.»*

Normalt vil en odelstakst bli satt betydelig høyere enn en åsetestakst.

Reglene for odelstakst finnes i odelslovens § 49 og § 50: 
**«§ 49. Verdsetjinga ved odelstakst skal gjerast på grunnlag av den bruk av eigedomen som er naturleg og pårekneleg etter tilhøva på staden, og som kan sameinast med at eigedomen hovudsakleg blir nytta til landbruksføremål.»*
**«§ 50. Hefte på eigedomen som blir dekte av takstverdien kan løysingsmannen krevje avløyste, når dei er påhefta etter at foreldingsfristen tok til, jfr. § 40. Det same gjeld råderettar som er påhefta tidlegare, dersom dei er særleg tyngjande. Avtale om forpakting for lengre tid enn 5 år, og avtale om leige av husrom, kan løysingsmannen seie opp etter reglane i lov 25. juni 1965 nr. 1 om forpakting § 8 og lov 26. mars 1999 nr. 17 om husleieavtaler § 9-6, endå om avtala ikkje gjev høve til slik oppseiing.»*

## Se også
*Odelsrett
*Åsetesrett

## Referanser
Buffalo County (Wisconsin)

**Buffalo County** er et fylke i den amerikanske delstaten Wisconsin. Det ligger i den vestlige delen av staten og grenser mot Pepin County i nord, Eau Claire County i nordøst og mot Trempealeau County i øst. Det har også grense mot delstaten Minnesota i sørvest.

Buffalo Countys totale areal er  km² hvorav 65 km² er vann. I 2000 hadde fylket  innbyggere og administrasjonssenteret ligger i byen Alma. 

Fylket har fått sitt navn etter elven Buffalo River som renner gjennom fylket og er en bielv til Mississippi.

## Eksterne lenker
*
Bluebox

**Bluebox** er et kulturhus i Grimstad som tilhører studentene ved Universitetet i Agder. Det første spadetaket ble tatt av Jon Lilletun, og det ble åpnet i 1998 i det som dengang var Høgskolen i Agder, under navnet «Luftslottet». Ved byggingen av det nye Campus Grimstad ble stedet flyttet og fikk det nye navnet «Bluebox».

I løpet av studieåret blir det holdt en rekke arrangementer, deriblant en rekke konserter på Bluebox. DeLillos, CC Cowboys, Bertine Zetlitz, Joe Lynn Turner og Kaizers Orchestra har alle holdt konserter der.

Stedet drives på frivillig basis av studentene selv, det er ansatt en dagligleder. Bluebox er en  del av SiA – Studentsamskipnaden i Agder.

## Eksterne lenker
*